Alsószentiván Község ÖNKORMÁNYZATa

ÉVES ELLENŐRZÉSI TERV

2017.

Ezen terv a korábbi években elvégzett ellenőrzések tapasztalatait és a 2017. évre vonatkozó kockázatelemzés eredményének figyelembe vételével készült.*

	Ellenőrizendő államháztartási szervezet/ költségvetési szerv 
	Az ellenőrzésre vonatkozó stratégia (ellenőrzés célja, tárgya, ellenőrzött időszak)
	Az ellenőrzés típusa (**)
	Az ellenőrzés ütemezése (***)
	Erőforrás szükségletek (****)

	Alsószentiván Község Önkormányzata, Alapi Közös Önkormányzati Hivatal
	Ellenőrzés célja: annak vizsgálata, hogy az ASP rendszerre történő áttérés megfelel-e a vonatkozó jogszabályoknak

Ellenőrzés tárgya: ASP rendszerre történő áttérés vizsgálata 

Ellenőrizendő időszak: 2014. - 2016. évek
Azonosított kockázat: 

- az áttérésből eredő hibák, 

- előirányzati gazdálkodás veszélyeztetésre
	Teljesítmény ellenőrzés 


	Az ellenőrzés végrehajtása: 2017. I. félév 

Jelentés készítése: 2017. június 20. 


	A külső szolgáltató által kerül meghatározásra.

Tervezett szükséglet: 10 belső ellenőri nap

	Soron kívüli vizsgálat és tanácsadás
	
	
	
	Rendelkezésre álló időkeret: 2 belső ellenőri nap


* 
Alátámasztó dokumentumok: az ellenőrzési tervet megalapozó elemzések, különösen a kockázatelemzés dokumentumai.

** 
A 370/2011. (XII. 31.) Korm. rendelet alapján.

*** 
Az ellenőrzések időtartama és az ellenőrzési jelentések elkészítésének határideje.

**** 
Az ellenőrzésekhez rendelt becsült ellenőrzési erőforrások: becsült időszükséglet és emberi erőforrás.

Az ellenőrzési tervet megalapozó elemzések és a kockázatelemzés eredményének összefoglaló bemutatása:

Az Önkormányzat 2017. évi éves ellenőrzési tervének összeállításakor a stratégia kiinduló pontja, hogy a belső ellenőrzésnek hozzáadott értéket kell teremteni. Ez a hozzáadott érték a gazdálkodás jobb átláthatósága, a legjobb gyakorlatok népszerűsítése és a megalapozott javaslatok végrehajtásával teremtődik meg. 

Kiemelt cél a folyamatosan változó jogszabályi környezet és az Önkormányzat működési összhangjának megteremtése, a vagyonvédelem, a szabályozott működés elősegítése a belső ellenőrzés eszközével. Célunk továbbá, a belső ellenőrzés, mint tevékenység hozzáadott érték-növelő hatásának tudatosítása, annak elérése, hogy a belső ellenőrzés az Önkormányzat felelős irányításának részeként, illetve egyik fontos elemeként működjön. Tevékenysége, annak eredménye az azt megillető szinten beépüljön, elismerésre kerüljön a feladatrendszerben.

Az Önkormányzat a jogszabályokban meghatározott feladatok hatékony gazdálkodásának megvalósítását tűzte ki célul. Az éves ellenőrzési terv ezzel összehangoltan, a vonatkozó jogszabályban meghatározott kockázatelemzés alapján felállított prioritások és a rendelkezésre álló erőforrások figyelembe vételével készült el. 

A Közös Önkormányzati Hivatalnak a hatékonyságra figyelemmel nincs módja belső ellenőr foglalkoztatására, ezért ezen kötelezettséget  külső szolgáltatóval látja el. 

Az ellenőrzésekre fordított kapacitás és a képzésekre fordított kapacitás meghatározása nem szükséges. 

Az Önkormányzat kockázati megítélését a belső ellenőrzés az Önkormányzatra kiterjesztett Belső Ellenőrzési Kézikönyv, valamint az IIA Standardok figyelembevételével

- a belső kontrollrendszer, 

- az Önkormányzat célkitűzéseinek és stratégiájának, s a vezetés elvárásainak megismerése, 

- az azonosított és a működés szempontjából fontosabb folyamatok átvilágítása és 

- az Önkormányzat vezetésével egyeztetett ellenőrzési fókusz alapján kiválasztott kockázati elemek értékelése határozta meg. 

Az ellenőrzési terv előkészítése során interjúkat folytattunk le a vezetéssel, s ennek során megfogalmazott javaslatok, a korábbi években lefolytatott ellenőrzések és az ezekre készített Intézkedési tervek figyelembe vételével készült el a kockázatelemzését, s eredményeként az alábbi terv. 

Az Önkormányzat környezeti kockázati megítélését a rendelkezésre álló információk alapján hajtottuk végre. 

Dátum: Alsószentiván, 2016. november 30..

Készítette:
Dr. Hosszuné Szántó Anita

belső ellenőrzési vezető

A 2017. évi belső ellenőrzési terv jegyzői véleményezése:
Alsószentiván Község Önkormányzata 2017. évi belső ellenőrzési terve a stratégiai terv és a kockázatelemzés alapján felállított prioritásokon alapul.

A költségvetési szervek belső kontrollrendszeréről és belső ellenőrzéséről szóló 370/2011 (XII. 31.) Korm. rendelet 31. § előírta a tárgyévet követő évre vonatkozó éves ellenőrzési tervkészítési kötelezettséget, továbbá meghatározta az éves ellenőrzési terv tartalmát.

Az Önkormányzat környezeti kockázati megítélését a rendelkezésre álló információk alapján hajtotta végre a belső ellenőrzés.

Az éves ellenőrzési terv kockázatelemzés alapján felállított prioritások és a belső ellenőrzés rendelkezésére álló erőforrások figyelembe vételével, a Stratégiai Ellenőrzési Tervvel összhangban került összeállításra. 

A 2017. évi munkaterv összeállításához súlyponti elem az ellenőrzések eredményeként átfogó és megbízható kép kialakítása az Önkormányzat működéséről, az eszközökkel és forrásokkal való gazdálkodásról. 

Alsószentiván Község Önkormányzata tevékenységei közül elsődlegesen azok a folyamatok és tevékenységek kerültek kiválasztásra, amelyekben forráshiány, jogszabályváltozás, emberi erőforrás kockázatok előfordultak. 

Az éves ellenőrzési terv az abban nem szereplő tanácsadói tevékenységre és a soron kívüli ellenőrzési feladatok végrehajtására 2  munkanap tartalékidőt tartalmaz.

Dátum:
 Alsószentiván, 2016. november 30.

Csalovszkiné Mezei Zsuzsanna
jegyző

Jóváhagyta: Alsószentiván Község Önkormányzata Képviselő-testülete 65/2016. (XI. 30.) határozatával.

Kelt: Alsószentiván, 2016. december 7.
   Husvéth Imre





Csalovszkiné Mezei Zsuzsanna

  alpolgármester






           jegyző
